หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 10,808.18 จุด เพิ่มขึ้น 152.88 จุด ด้านแนสแดค ปิดที่ 2,404.82 จุด เพิ่มขึ้น 68.99 จุดน้ำมันลดอีก เกือบ2 ดอลล์
5 ต.ค. 2554

ดัชนีหุ้นดาวโจนส์ ปิดที่ 10,808.18 จุด เพิ่มขึ้น 152.88 จุด ด้านแนสแดค ปิดที่ 2,404.82 จุด เพิ่มขึ้น 68.99 จุด น้ำมันลดอีก เกือบ2 ดอลล์ 
ตลาดหุ้นสหรัฐฯเมื่อวันอังคาร ดีดกลับมาปิดในแดนบวกได้ในช่วงท้ายท่ามกลางการซื้อขายที่ผันผวน หลังมีข่าวว่าคณะมนตรีคลังของสหภาพยุโรปกำลังพิจารณาถึงความเป็นไปได้สำหรับแผนให้ความช่วยเหลือเหล่าธนาคารที่กำลังประสบปัญหา
ดัชนีหุ้นดาวโจนส์ เพิ่มขึ้น 152.88 จุด (1.43 เปอร์เซ็นต์) ปิดที่ 10,808.18 จุด แนสแดค เพิ่มขึ้น 68.99 จุด (2.95 เปอร์เซ็นต์) ปิดที่ 2,404.82 จุด เอสแอนด์พี เพิ่มขึ้น 24.60 จุด (2.24 เปอร์เซ็นต์) ปิดที่ 1,123.83 จุด
ขณะที่ราคาน้ำมันดิ่งลงต่อเนื่องเมื่อวันอังคาร จากแนวโน้มการเติบโตอันน่าหดหู่และความกังวลต่อภาคการเงิน
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายนลดลง 1.94 ดอลลาร์ต่อบาร์เรล ปิดที่ 75.67 ดอลลาร์ต่อบาร์เรล แตะระดับต่ำสุดตั้งแต่วันที่ 24 กันยายน 2010 ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.92 ดอลลาร์ ปิดที่ 99.79 ดอลลาร์ ขยับลงต่ำกว่า 100 ดอลลาร์ต่อบาร์เรล เป็นครั้งแรกตั้งแต่ช่วงต้นเดือนกุมภาพันธ์